hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
A legismertebb uniós program az ERASMUS – CCO Magazin
A 2010/11-es tanévben a hallgatók három legnépszerűbb célállomása Spanyolország, Franciaország és az Egyesült Királyság volt. Spanyolországból érkezett a legtöbb hallgató külföldre, a második helyen Franciaország, majd Németország áll. A tagállam hallgatóinak létszámához viszonyítva Luxemburg küldte a legtöbb hallgatót külföldre (a részletes adatokat lásd a MEMO/12/310 dokumentumban). A 2010/11-es évben az Erasmus-program hallgatói és oktatói mobilitásnak szentelt költségvetése hozzávetőleg 460 millió EUR volt.
„Az Erasmus-program, melynek idén ünnepeljük a 25. évfordulóját, az Európai Unió legnagyobb sikertörténeteinek egyike. A számadatok önmagukért beszélnek, sőt még magasabbak lennének, ha rendelkeznénk az érdeklődésnek megfelelő erőforrásokkal. Ezekben a nehéz időkben az Erasmus-program keretében végzett tanulmányok és szakmai gyakorlatok során elsajátított készségek értékesebbek, mint valaha.” — mondta Andrula Vasziliu, az oktatásügyért, a kultúráért, a többnyelvűségért és az ifjúságpolitikáért felelős európai biztos.
A 2010/11-es tanévben Erasmus-ösztöndíjban részesült összes hallgató közül hozzávetőleg 190 000 fő döntött úgy, hogy felsőoktatási tanulmányaiból legfeljebb 12 hónapot külföldön tölt az Erasmus-programban részt vevő 32 ország valamelyik egyetemén vagy más felsőoktatási intézményében (a részt vevő államok: a 27 tagállam, Horvátország, Izland, Liechtenstein, Norvégia és Törökország; Svájc a 2011/12-es évtől csatlakozott 33. országként az Erasmushoz). A tanulmányi Erasmus-ösztöndíjat választók száma a 2009/10-es tanévhez képest 7,2%-kal emelkedett.
Egyre népszerűbbek a külföldi vállalatoknál meghirdetett gyakornoki helyek is, amelyekre a jelentkezést 2007 óta támogatja az Erasmus program. A 2010/11-es tanévben minden hatodik – összesen közel 41 000 – Erasmus-os hallgató választotta ezt a lehetőséget. Ez az előző évhez képest 15%-os növekedést jelent.
A legtöbb részt vevő országban a jelentkezések száma jóval meghaladja az elérhető Erasmus-ösztöndíjak számát. Az Erasmus-ösztöndíjnak, mely arra szolgál, hogy fedezze a külföldi megélhetés és utazás pluszköltségeinek egy részét, az átlagos havi összege 250 EUR volt; ez kisebb csökkenést jelent az előző évhez képest (254 EUR), aminek köszönhetően több hallgató profitálhatott a programból.
Ezenkívül a tavalyi évhez képest 13%-kal több, azaz 40 000 ösztöndíjat ítéltek oda a felsőoktatásban dolgozók és oktatók számára, hogy külföldön taníthassanak vagy képzésen vehessenek részt.
A tanulási célú mobilitás az „Európa 2020: A foglalkoztatást és növekedést célzó új európai stratégia” egyik kulcsfontosságú célkitűzése, valamint az Erasmus-program sikerére építő „Mozgásban az ifjúság” elnevezésű bizottsági kezdeményezés központi eleme.
A Bizottság tavaly szeptemberi, a felsőoktatás korszerűsítésére irányuló stratégiájában rávilágított arra, hogy több lehetőséget kell teremteni a hallgatók számára, hogy külföldi tanulmányok vagy képzés révén készségekre tegyenek szert. A hallgatói mobilitás arányával kapcsolatban kitűzött uniós cél az, hogy az évtized végére legalább 20%-ot érjen el. Jelenleg a hallgatók körülbelül 10%-a folytat külföldön tanulmányokat, vagy vesz részt képzésben az Erasmus-program által vagy más köz- vagy magánforrásokból nyújtott támogatással. Hozzávetőleg 4,5%-uk részesül Erasmus-ösztöndíjban.
Az Erasmus-program nemcsak a hallgatókat és a felsőoktatási dolgozókat támogatja, hanem a transznacionális projektek és hálózatok finanszírozásával a felsőoktatási intézmények együttműködését is lehetővé teszi. Az Erasmus-program lehetővé tette ezen intézmények számára, hogy megújítsák az oktatást, és továbbfejlesztette a külföldön eltöltött tanulmányi időszakok elismerésére szolgáló rendszereket; a hallgatóknak nyújtott támogató szolgáltatások, az üzleti szervezetekkel való együttműködés és az intézményi vezetés fejlődésének is lendületet adott.
Tavaly novemberben a Bizottság bemutatta az „Erasmus mindenkinek” című javaslatát, egy új átfogó programot, amely az Erasmus-programot egyesíti az összes többi uniós és nemzetközi oktatási, képzési, ifjúsági és sportprogrammal, ezáltal hét meglévő programot eggyel vált fel. A 2014–2020 közötti időszakra a Bizottság 19 milliárd eurós költségvetést javasol az „Erasmus mindenkinek” programra, ami a meglévő programok jelenlegi hétéves költségvetéséhez képest hozzávetőleg 70%-os növekedést jelent. Az „Erasmus mindenkinek” program keretében nyújtott finanszírozás kétharmadát az ismeretek és készségek fejlesztését célzó ösztöndíjakra fordítják. A fennmaradó rész az intézmények, vállalakozások és egyéb szervezetek együttműködésének támogatására szolgálna.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin